Årsberetning 2016

Antall medlemmer per 31.12 2016 er 301

Styret har i 2016 bestått av: Petter Borge (leder), Morten Asgeir Nilsen (nestleder), Tor Martinsen (sekretær), Helge Lund (kasserer) Harald Nilsen( styremedlem) Stig Karlsøen (styremedlem), Zoran Cordic (varamedlem) og Britt Kristiansen(varamedlem).

Styret avholdt 6 møter i 2016, der det ble behandlet 26 saker.
I tillegg til styremøter er det blitt avholdt arbeidsmøter og befaringer i havna, praktisk arbeid og dugnader.

Havneutvalget har bestått av:

Svein Syversen ( Havnesjef) Helge Lund (medlem), Roar Sørensen (medlem) og Trond Bergersen (medlem). Havneutvalgets leder deltar på styremøter. Øvrige medlemmer deltar etter behov og ønske. I tillegg står de for salg av ledige båtplasser og utleie av sesongplasser.

Det er solgt 14 plasser i 2016. Parallelt med dette har vi tilbakebetalt innskudd til 9 plasseiere. Netto inntekt på salg av båtplasser var kr. 156.250,-. 15 medlemmer fikk tildelt ny plass etter ønske om plassbytte (etter byttelista). Gjennom sesongen har vi leid ut 30 plasser til ikke-medlemmer, og 25 plasser til medlemmer. I denne sammenhengen påpeker styret at det IKKE er anledning til å leie/låne ut egen plass til andre brukere. Alt slik utleie skal koordineres gjennom havneutvalget.

Av større vedlikehold har vi i ”ytre havn ̊ gjennomført dykking med kontroll av utvalgte kjettinger, og det er gjennomført utskifting/forbedring av enkelte forankringer.

Det er utført bytte, av hovedstrømkabel på 1000-piren (bølgebryteren). Det har også blitt reparert noen lamper på den samme piren.

”Huset”rundt strømskap på sjøbua ved Fjordfisk er ferdigstilt.

Det har blitt montert 2 nye kameraer i havna vår, det er nå totalt 5 stk.

Havneutvalget har arrangert en fellesdugnad våren 2016

Havneutvalgets medlemmer nedlegger et betydelig antall arbeidstimer i løpet av året, og det er grunn til å berømme og takke havneutvalget for innsatsen. Uten dette arbeidet, ville det blitt vesentlig dyrere å vedlikeholde havneanlegget. Havneutvalget er både motor og hjerte i foreningen, og alle medlemmer oppfordres til å bistå med praktisk arbeid for å være til hjelp og avlastning.

Skjærhalden båtforening, styret.

Prestegårdskogen 18, 1680 SKJÆRHALLEN